da en da nl ca da da de es da da da da de da da da da en en da da da da da da da da de da nb da da da da da da da da da da da nl da en da da es nl da
Danmark indgår som første land i verden unik aftale med FN | Udenrigsministeriet
22.9.2022 19:57:53 CEST | Udenrigsministeriet
Udviklingsminister Flemming Møller Mortensen og FN’s vicegeneralsekretær, Amina Mohammed, underskriver i dag en historisk aftale mellem FN og Danmark. Med aftalen får vi et mere effektivt og mere ensartet samarbejde med de FN-organisationer, som er i Danmark.
”Jeg er meget glad for, at jeg i dag kan underskrive One UN-aftalen mellem Danmark og FN. Aftalen er enestående og den første af sin slags, og den sætter en tyk streg under det unikke samarbejde, som Danmark har med FN’s organisationer.
Danmark har indtil nu haft 11 forskellige aftaler med hver af de 11 FN-organisationer, der er tilstede i København. Med One UN-aftalen barberer vi det ned til kun at have én samlet aftale med FN. Det betyder mindre bureaukrati, så FN i stedet kan bruge kræfterne på at hjælpe verdens mest udsatte mennesker. Det er lige præcis den form for nytænkning og modernitet, som skal kendetegne Danmarks samarbejde med FN.”
Efter mange års drøftelser og fire intense år med forhandlinger indgår FN og Danmark i dag én samlet værtskabsaftale for alle FN-organisationer i FN-byen i København. Aftalen erstatter de nuværende 11 separate værtskabsaftaler, der bl.a. regulerer pligter, rettigheder og immuniteter. De 11 individuelle aftaler var ressourcekrævende for både FN og danske myndigheder. One UN-aftalen er et positivt bidrag til den fortsatte udvikling af FN-byen.
Følgende FN-organisationer er til stede i FN-Byen i København: Den Internationale Migrationsorganisation (IOM), FN’s Udviklingsorganisation (UNDP), FN’s Miljøorganisation (UNEP), FN’s Befolkningsfond (UNFPA), FN’s Flygtningeorganisation (UNHCR), UNICEF, FN’s Organisation for Industriel Udvikling (UNIDO), FN’s Kontor for Projektledelse (UNOPS), FN's enhed for ligestilling og forbedring af kvinders forhold (UN Women), Verdensfødevareprogram (WFP), Verdenssundhedsorganisation (WHO).
FN-byen i København har 2.200 ansatte og omfatter også UNICEF’s humanitære varelager, som er det største af sin slags i verden. Danmark leverede i 2020 varer og tjenesteydelser for omkring 7 mia. kr. til FN.
Der forventes indgået aftaler med henvisning til One UN-aftalen med de to særorganisationer ’World Health Organization’ (WHO) og ’International Organization for Migration’ (IOM) i den nærmeste fremtid efter underskrivelsen i dag.
Udenrigsministeriets pressevagt +45 67 97 92 47 (ikke sms)
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022